tomron87/hebrew-wikipedia-sentences-corpus huggingface dataset:
הפרויקט ממשיך להוציא לאור כרכים ובכך שומר על עדכניות החומרים והניתוחים הקיימים בו.
העבודות מביאות את ההתקדמות במדע ובטכנולוגיה לנושאים תנ"כיים, וכן את הידע ההיסטורי והבלשני המודרני הנוגע לפרשנות התנ"ך אל קהל הקוראים כולו.
משנת 2005 פורסמו יותר מ-120 כרכים שכולם נערכו על ידי דוד נואל פרידמן ששימוש כעורך ראשי ופורסמו על ידי Doubleday (חלק מ-Random House, Inc).
פרידמן נפטר בשנת 2008, ומאז ג'ון קולינס שימש עורך ראשי.
בשנת 2007, רכשה אוניברסיטת ייל את Anchor Bible Series.
אוניברסיטת ייל מפרסמת כעת את הכותרים החדשים בשם Anchor Yale Bible Series.
Anchor Bible Commentary Series, נוצרה תחת הדרכתו של ויליאם אולברייט (1891-1971) וכוללת תרגום ופרשנות של התנ"ך, הברית החדשה וכמה מן הספרים החיצוניים.
ספרים תנ"כיים ארוכים או מורכבים מכוסים ביותר מכרך אחד.
בשנת 2006 החלה סדרה של למעלה מ-80 כרכים, שחלקם מעדכנים עבודות קודמות.
הסדרה הושלמה כמעט לחלוטין; המחצית השנייה של שמות יצאה לאור בתחילת דצמבר 2006, ויתר הכרכים נמצאים בהפקה.
Anchor Bible Dictionary הוא מילון המכיל יותר מ-6,000 ערכים שנכתבו על ידי יותר מ-800 חוקרים בינלאומיים.
יש בו גם איורים ושרטוטים.
"המילון" כולל מאמרים על מגילות מדבר יהודה, על יחסי יהודים-נוצרים בראשית דרכם, על ישו ההיסטורי, על שיטות סוציולוגיות וספרותיות של ביקורת המקרא, על הרמנויטיקה פמיניסטית וערכים רבים על אתרים ארכאולוגיים, וכן ביבליוגרפיות עם ציטוטים הרשומים בנפרד בסוף כל ערך.
Anchor Bible Reference Library היא סדרה פתוחה המורכבת מיותר משלושים כרכים נפרדים עם מידע על אנתרופולוגיה, ארכאולוגיה, אקולוגיה, גאוגרפיה, היסטוריה, שפות, ספרות, פילוסופיה, דתות, תאולוגיה ועוד.
תנ"ך ~ הברית הישנה ~ התנ"ך העברי
"And I Love You So" (בעברית: "ואני אוהב אותך כל כך") הוא שיר שכתב הזמר דון מקליין ויצא באלבום הבכורה שלו "Tapestry" בשנת 1970. אמנים רבים הקליטו מאז את השיר, וב-1973 היה השיר ללהיט בביצועו של פרי קומו שהקליט אותו לאלבום באותו שם בחברת התקליטים RCA ויקטור.
הגרסה של קומו הגיעה למקום ה-29 במצעד בילבורד הוט 100, האחרון משורה של להיטים שהקליט שהגיעו ל-40 הגדולים במצעד (Top 40).
עוד הגיע השיר לראש מצעד easy listening chart בשנת 1973. בדרום אפריקה הגיע השיר למקום השני במצעד, ובבריטניה למקום השלישי במצעד הסינגלים הבריטי, ושהה במצעד במשך 35 שבועות (יותר מכל שיר אחר של קומו בממלכה המאוחדת).
ב-11 במרץ 1975 הקליט אלביס פרסלי את השיר באולפן C של RCA בהוליווד שבקליפורניה.
השיר יצא באלבום "Today", ואלביס שר אותו כמעט בכל הופעה עד מותו.
הארי קוניק ג'וניור כלל את השיר באלבומו "Your Songs" משנת 2009. סרג'ו פרנקי הקליט גרסת כיסוי של השיר ב-1976 באלבום "20 Magnificent Songs".
מבצעים נוספים שהקליטו את השיר כוללים את ריק אסטלי, שירלי באסי, גלן קמפבל, בובי גולדסבורו, טום ט.
הול, אמילו האריס, אנגלברט המפרדינק, הווארד קיל, ג'וני מאטיס, ננה מושקורי, מאט מונרו, אוליביה ניוטון-ג'ון, ג'ים נבורס, הלן רדי ובובי וינטון.
השיר נכלל בפסקול הרשמי של סרט פיליפיני באותו שם בכיכובם של בן אלונזו, סם מילבי ודרק רמזי.
ב-1973 הקליטה הזמרת הפיליפינית נורה אונור בחברת התקליטים אלפא רקורדס.
עוד הקליטו גרסאות כיסוי רג'ין ולסקז, גארי ולנסיאנו ואנג'לין קווינטו.
ב-1999 הקליט את השיר הזמר גלן קמפבל לאלבומו "My Hits and Love Songs".
ב-2015 שימש השיר כשיר הנושא בסדרת דרמה פיליפינית הנושאת את אותו שם.
ב-2008 הקליט הזמר הקנדי רוץ' וויסין (Roch Voisine) גרסת כיסוי משלו לאלבום "Americana".
הזמר הצרפתי קלוד פרנסואה ביצע גרסה בצרפתית של השיר בשם "Et je t'aime tellement".
And Tango Makes Three (בתרגום חופשי לעברית: וטנגו יוצרת שלושה) הוא ספר ילדים להט"בי-אמריקאי, שנכתב ב-2005 על ידי ו, ואויר על ידי הנרי קול .
הספר מספר על 2 פינגוויניים רצועת-הסנטר זכריים, רוי וסילו, שמקימים ביחד משפחה.
עם עזרה משומר גן החיות, מר גראמסי, 2 הפינגוויניים קיבלו ביצה שהם עוזרים לה לבקוע.
האפרוחה שבוקעת מהביצה נקראה טנגו על ידי שומרי גן החיות.
הסיפור מבוסס על הסיפור של זוג הפינגוויניים מ.
הספר הוזכר בדיונים רבים על צנזורה ומלחמת תרבות על נישואים, אימוץ והומוסקסואליות בבעלי חיים.
איגוד הספריות האמריקאי (ALA) דיווחה כי הספר נאסר לקריאה בארצות הברית ב-2006–2010. בנוסף, הספר זכה בפרסים מרובים, ביניהם המועמדות לספר הילדים הבולט ביותר של ה-ALA, פרס הנרי ברג של ה-ASPCA , ונבחר לספר הילדים הטוב ביותר של מכללת החינוך בנק סטריט .
חוקרי ספרות ומחנכים מאמינים כי הספר הוא דרך טובה לתת לילדים להכיר את רעיון המשפחות המגוונות.
הספר אינו נוקט עמדה על נישואים חד מיניים, אלא מציג ונותן לגיטימיות לקיומן של משפחות גאות.
שנהפרסקטגוריהתוצאההערות2005איגוד מוכרי הספרים האמריקני ספר הילדים הטוב ביותראיגוד הספריות האמריקאיספר הילדים הבולט ביותר ASPCA פרס הנרי ברג מכללת החינוך בנק סטריט ספר הילדים הטוב ביותרקירקוס ריוויוזפבלישרס ויקלי2006Capitol Choicesמועצת ספרי הילדים השיתופיתפרס הספר הטוב ביותר על שם גוסטאבוס מיירס 2008פרס ספרי הילדים שפילד–פרס למדא לספרותNick Jr.ספר השנה
Angel's Knock (בעברית: נקישה של מלאך) הוא אלבום האולפן השלישי של להקת בנות הקיי-פופ הקוריאנית AOA.
האלבום יצא לאור ב-2 בינואר 2017, על ידי חברות התקליטים FNC אנטרטיינמנט ו-LOEN.
מתוך האלבום יצאו שני הסינגלים: "Excuse Me" ו-"Bing Bing".
האלבום הגיע למקום השלישי במצעד האלבומים של קוריאה הדרומית.
ב-2 בינואר 2017, יום צאתו של האלבום, יצאו שני הסינגלים מתוכו "Excuse Me" ו-"Bing Bing".
הראשון מתוכם הצליח לצבור למעלה מ-15 מיליון השמעות בספוטיפיי, תוך שזכה להצלחה נאה בקוריאה הדרומית, בעוד השני זכה להצלחה פחותה, כאשר צבר 5 מיליון השמעות בספוטיפיי.
האלבום נמכר בלמעלה מ-35,013 בקוריאה הדרומית, ו-3,424 עותקים ביפן.
Ancient Dreams in a Modern Land (בעברית: חלומות קדומים בארץ מודרנית) הוא אלבום האולפן החמישי של הזמרת-יוצרת הוולשית מרינה.
האלבום יצא לאור ב-11 ביוני 2021, על ידי חברת התקליטים אטלנטיק רקורדס.
דיאמנדיס החלה לכתוב שירים לאלבום באוגוסט 2019, חמישה חודשים לאחר יציאת אלבום האולפן הרביעי שלה, Love + Fear.
האלבום הופק על ידי דיאמנדיס, ג'ניפר דקילביו וג'יימס פלניגן.
Ancient Dreams in a Modern Land הוא אלבום פופ, אלקטרופופ ודאנס-פופ, העוסק בנושאים שונים, בהם פמיניזם, התחממות עולמית, מיזוגיניה, שברון לב וגזענות.
האלבום זכה לביקורות חיוביות בדרך כלל ממבקרי המוזיקה, שרבים מהם השוו אותו לאלבומיה הקודמים.
האלבום הגיע למקום ה-17 במצעד האלבומים הבריטי, וכן למקום ה-92 בבילבורד 200. מהדורת הדלוקס של האלבום יצאה לאור ב-7 בינואר 2022, והכילה שלוש רצועות חדשות ושתי גרסאות דמו של שירים שהופיעו במהדורה הסטנדרטית.
מתוך מהדורת הדלוקס יצא הסינגל "Happy Loner".
לאחר צאת אלבום האולפן הרביעי שלה Love + Fear בשנת 2019, יצאה מרינה לסיבוב הופעות "Love + Fear Tour", במהלכו הוציאה את המיני-אלבום Love + Fear (Acoustic), שמכיל גרסאות אקוסטיות של שירי אלבום האולפן הרביעי שלה.
בינואר 2020, אישרה מרינה בעמוד האינסטגרם שלה כי החלה לעבוד על אלבום אולפן חמישי.
ב-7 בפברואר 2020 הוציאה מרינה את הסינגל "About Love", שנכלל בפסקול סרט הקומדיה הרומנטית "לכל הנערים: נ.ב.
אני עדיין אוהבת אותך", משנת 2020. לקראת האלבום, החלה מרינה לעבוד על המוזיקה עם אנשים שונים, וחיפשה אחר המלצות ממעריציה וחברותיה.
מבין האנשים איתם שיתפה פעולה נמנים הבמאית אלכסנדרה גאווילט, הצלמת Coughs, והמפיקה ג'ניפר דקילביו.
מפגשי הכתיבה התקיימו בביתה של מרינה, במערב הוליווד.
בלייב שאלות ותשובות שעשתה באפריל 2020, היא הצהירה כי סיימה לכתוב כ-70% מהאלבום.
ביוני 2021, אישרה דיאמנדיס בניו יורק טיימס שהיא וג'ק פטרסון, החבר בלהקת קלין בנדיט, סיימו את מערכת היחסים שלהם, לאחר כחמש וחצי שנים שהיו בזוגיות.
בניגוד לקודמו, Ancient Dreams In a Modern Land נכתב אך ורק על ידי מרינה, והיא הייתה שותפה להפקה של חמש רצועות.
הרצועות "Man's World" ו-"Pandora's Box" נכתבו בין סוף 2019 לתחילת 2020, בעוד ששאר האלבום נכתב במהלך מגפת הקורונה.
Ancient Dreams In a Modern Land תואר כאלבום פופ, אלקטרופופ ודאנס-פופ.
במהלך תקופת כתיבת האלבום, חשבה דיאמנדיס על מקרי התעללות בנשים ובקהילת הלהט"ב לאורך ההיסטוריה, וקיבלה השראה נוספת מציד המכשפות בסיילם.
שירים אחרים באלבום היא כתבה על נושאים אישיים יותר, וחלקם התמקדו בפרידה שלה.
האלבום עוסק בנושאים של פמיניזם, התחממות גלובלית, שנאת נשים, שברון לב וגזענות.
הכתיבה באלבום הייתה יותר מפורטת ונמרצת, Love + Fear.
דיאמנדיס דיברה על השינוי, "היה חלק מסוים בבסיס המעריצים שלי שלא התחבר כל כך ל-Love + Fear, כי הוא היה אלבום הרבה יותר חלק ומבריק".
ניק לוין מ-NME כתב כי Ancient Dreams in a Modern Land "עשוי להיות האלבום האישי ביותר שלה".
האלבום נפתח ברצועת הכותרת שלו, שיר פופ רוק, דיסקו ואלקטרופופ עם קצב בסגנון גלאם רוק.
הפקתו בנויה מתופים ו"ריף גיטרה קולנועי".
"Venus Fly Trap" הוא שיר פופ בהשפעת ז'אנר הפאנק.
הרצועה השלישית והסינגל המוביל של האלבום, "Man's World", תוארה כהמנון אלט פופ חלומי.
בשיר, מבקרת מרינה את התנהגותם של גברים כלפי נשים ומיעוטים.
חלק מהמילים מתייחסות לאישים כמו השחקנית לשעבר מרילין מונרו וחסן אל-בולקיה, סולטאן ברוניי.
מרינה מבקרת את בולקיה ומציינת את מלון בוורלי הילס שבבעלותו.
דריק רסינגול מ-Uproxx כתב כי פזמון השיר ("Mother Nature's dying, nobody's keeping score / I don't want to live in a man's world anymore" מאשר כי "מרינה שמה את הכסף שלה איפה שהפה שלה", בהתייחס להחלטתה לעבוד עם נשים על אלבומה החמישי.
"Purge the Poison" הוא שיר פופ ואלקטרופופ הכולל גיטרה, וכונה "מיני המנון של יום כדור הארץ" על ידי גב גינסברג מבילבורד, בשל מילותיו העוסקות בשינוי אקלים.
מרינה כתבה את השיר מנקודת המבט של אמא טבע, והתייחסה לציפיות החברתיות לגבי קפיטליזם ופטריארכיה.
בתור אמא טבע, היא פותחת את השיר, ומתייחסת לאירועים כמו מלחמות בארצות הברית, ולהשלכות של מגפת הקורונה: "Virus come, fires burn / Until human beings learn / From every disaster" (בעברית: "וירוס בא, שריפות בוערות / עד שבני האדם ילמדו / מכל אסון").
מילים אחרות בשיר מתייחסות לאירועי תרבות פופולרית בלתי נשכחים, כמו גילוח ראשה של בריטני ספירס בשנת 2007, ופרשת התקיפות המיניות של הארווי ויינשטיין.
"Highly Emotional People" היא הבלדה הראשונה של האלבום, והושוותה למוזיקה של שרה מקלכלן.
בבלדה, היא שרה על הקושי של בן הזוג לבטא רגשות, נושא שעשוי להיות קשור למערכת היחסים הקודמת שלה.
"New America" נכתב בתגובה לרצח של ג'ורג' פלויד.
השיר חולק נושא דומה עם "Purge the Poison", המביע ביקורת על אירועים שקרו בהיסטוריה האמריקאית.
הרצועה השביעית, "Pandora's Box" היא בלדת בארוק פופ, והפקתה בנויה מצ'לו וכלי מיתר.
ייצוגה של פנדורה ברצועה זכה לשבחים.
"I Love You but I Love Me More" היא בלדת רוק הבנויה מפסנתר וגיטרה.
דיאמנדיס ציינה כי זהו השיר האהוב עליה באלבום, כיוון שהוא משמש תזכורת לכך שאהבה עצמית חשובה לאחר פרידה.
הרצועות התשיעית והעשירית של האלבום הן בלדות פסנתר.
"Flowers" תואר כ"שיר הפרידה העוסק בהיתלות במישהו יותר זמן ממה שמגיע לו".
האלבום נסגר עם הרצועה "Goodbye", המהווה סיום תיאטרלי שבו מרינה נפרדת מהילדה שהייתה ומאהובה לשעבר.
היא אמרה שכאשר כתבה את השיר היא "בכתה כל כך חזק שלא הצליחה להקליט את הדמו כמו שצריך".
מספר מבקרי מוזיקה ערכו השוואה בין השירים ב-Ancient Dreams in a Modern Land לבין שירים באלבומים הישנים של מרינה.
באנטרטיינמנט ויקלי כינו את "Purge the Poison" "קריאה חוזרת" ל-The Family Jewels.
לוין סיכמה את המסר ב-"מVenus Fly Trap" כ"להיט ציני על העצמה עצמית", בהתייחסות לאלבום האולפן השני שלה, Electra Heart.
קיטון בל מווג אמרה כי מילות השיר "Man's World" דומות לאלו של "Savages" מאלבומה השלישי, Froot.
יתר על כן, דימיטרה גורדואלה ממגזין אטווד קבעה כי "Savages" הוא יצירת מופת, ושאין כמותו ב-Love + Fear, אולם "Purge the Poison" מצליח להגיע לרמה הזו.
ב-14 באפריל 2021 הכריזה מרינה על שם האלבום וחשפה את רשימת הרצועות המלאה שלו.
האלבום היה זמין להזמנה מראש באותו היום, ותאריך היציאה נקבע ל-11 ביוני 2021. הזמרת אף הכריזה על השיר "New America" שבועיים לפני יציאת האלבום, ושיתפה קטע ממנו בחשבונות המדיה החברתית שלה.
האלבום יצא להורדה דיגיטלית וסטרימינג, ובאופן פיזי כ-CD ושלוש קלטות ייחודיות לאספנים.
עם זאת, מספר חנויות באירופה החלו למכור את תקליטי האלבום חמישה ימים לפני תאריך ההוצאה הרשמי.
גרסת הדלוקס של האלבום יצאה לאור ב-7 בינואר 2022. הגרסה לא נכנסה למצעדי האלבומים הרשמיים של בריטניה, אך הגיעה למקום ה-26 במצעד ההורדות הרשמי ב-14 בינואר 2022.
בטרם יצא האלבום, פורסמו שלושה סינגלים.
הסינגל המוביל, "Man's World", יצא לאור ב-18 בנובמבר 2020, חודשיים לאחר שפרסמה מרינה קטע מהשיר "Happy Loner", שלא יצא בעבר.
במקור, היא תכננה להוציא את "Man's World" באפריל 2020, במקביל להופעה שלה בפסטיבל המוזיקה והאמנויות של עמק קואצ'לה, אך ביטול הפסטיבל עקב מגפת הקורונה מנע זאת.
מבחינה מסחרית, הוא נכנס למצעד ההורדות והמכירות של חברת המצעדים הרשמית, ולמצעד 40 המובילים בניו זילנד.
הקליפ הנלווה לשיר בוים על ידי אלכסנדרה גאווילט, והוא בהשראת יצירותיו הנאו-קלאסיות של הצייר האנגלי ג'ון ויליאם גודוורד.
ב-2021, פורסמו רמיקסים לשיר של הלהקה Muna ומוזיקאית Empress Of בהשתתפות פבלו ויטאר.
ב-14 באפריל 2021, יצא "Purge the Poison" כסינגל השני, לצד ההכרזה על האלבום.
בעבר, במאי 2020, היא פרסמה קטע מהדמו של השיר וממילותיו ברשתות החברתיות.
הקליפ לשיר יצא באותו היום, ובו הופיעה מרינה כאשר היא לבושה בתלבושות נוצצות וצבעוניות.
על מנת לקדם את הסינגל, הקימה מרינה אתר אינטרנט בשם AllMyFriendsAreWitches.com, שבו יכלו המעריצים לקבל עדכוני חדשות בנוגע לאלבום.
ב-5 במאי פורסמה גרסה חלופית של השיר, הכוללת בית חדש בביצוע האמנית נדז'דה טולוקונניקובה, החברה בלהקת פוסי ריוט.
ב-11 במאי 2021, פרסמה מרינה קטע קצר מרצועת הנושא של האלבום בחשבון הטוויטר שלה, ומאוחר יותר הודיעה שהוא עתיד לצאת כסינגל השלישי של האלבום.
הוא יצא לאור ב-19 במאי, במקביל להכרזה כי מרינה תשתתף בהופעה חיה בשם "Ancient Dreams: Live from the Desert", המתוכננת להיות משודרת ב-12–13 ביוני 2021.
ב-3 בדצמבר 2021, הוציאה דיאמנדיס את "Happy Loner", שיר שלא פורסם במקור, ונכלל בגרסת הדלוקס של אלבומה, שיצאה מאוחר יותר ב-7 בינואר 2022.
בתחילת 2020 הודיעה דיאמנדיס על סיבוב הופעות זמני, הנקרא "Inbetweenie Tour", שתוכנן להתקיים בתקופת המעבר מפרויקט אחד למשנהו.
עם זאת, סיבוב ההופעות בוטל לאחר תחילת מגפת הקורונה.
ב-2 בפברואר 2022, הכריזה דיאמנדיס על סיבוב ההופעות העולמי השישי שלה, ששמו "Ancient Dreams in a Modern Land Tour".
במהלכו, הופיעה דיאמנדיס בארצות הברית, דרום אמריקה ואירופה.
סיבוב ההופעות עתיד להסתיים ב-25 במאי 2022, בתיאטרון אולימפיה בדבלין.
האלבום זכה לביקורות חיוביות ממבקרי המוזיקה.
באתר Metacritic, קיבל האלבום ציון ממוצע של 77 מתוך 100, על סמך 9 ביקורות, מה שמצביע על "ביקורות חיוביות בדרך כלל".
הוא כינה אותו "אלבום מהנה להחריד" והיה מרוצה מכך שהמעבר האחרון שלה ללוס אנג'לס לא הביא לכיוון מוזיקלי אותו כינה "California smooth".
ג'סיקה פן מ-Clash הרגישה שהאלבום משקף את רצונה של מרינה "להרגיש מחדש את תחושת העצמי שלה", בנוסף ל-"אינסטינקט הטבעי שלה לכתיבת שירים".
ויקי גריר מ-Gigwise שיבחה את האותנטיות של מרינה, ותיארה את הכתיבה שלה כ-"טפיחה בפנים בזמן שאתה רוקד".
היא ציינה את השימוש המוגבר במסרים פוליטיים באלבום, אך בסופו של דבר ראתה בו מעצים ואחד מהאלבומים הטובים ביותר של השנה.
רד דזירי מ-The Line of Best Fit הרגיש כי Ancient Dreams in a Modern Land מורכב משני מיני אלבומים, כאשר החצי הראשון "טעון פוליטית-חברתית" והשני מורכב מ"נרטיבים אינטימיים ועדינים יותר".
לדברי אביגיל פירת' מ-Dork, מרינה לוקחת את עצמה יותר מדי ברצינות באלבום, בניגוד לאלבומים קודמים כמו The Family Jewels ו-Electra Heart.
עם זאת, היא ציינה לחיוב את הבלדות של האלבום ("Highly Emotional People" ו-"Flowers").
מקוםתאריםמכירות בריטניה (BPI) זהב 400,000 פולין (ZPAV) זהב 25,000
אזורתאריך יציאהפורמטגרסהחברת תקליטיםמקורעולם11 ביוני 2021תקליטור • הורדה דיגיטלית • הזרמת מוזיקה • קלטת שמעסטנדרטיתאטלנטיק7 בינואר 2022הורדה דיגיטלית • סטרימינגדלוקס25 בפברואר 2022אריך-נגןסטנדרטית
(בעברית: וחורף הגיע...) הוא אלבום האולפן השביעי של הזמרת-יוצרת והמוזיקאית האירית אניה.
האלבום יצא לאור ב-10 בנובמבר 2008 על ידי חברת התקליטים האחים וורנר ברחבי העולם.
לאחר צאת המיני-אלבום הקודם, Sounds of the Season: The Enya Collection (2006), אניה החלה לעבוד על אלבום שלם, שהורכב ממזמורים מסורתיים ושירים מקוריים, אך הרעיון שונה לבסוף לאלבום חג המולד.
הוא הוקלט עם עמיתיה הוותיקים, המעבד והמפיק ניקי ריאן ואשתו, הפזמונאית רומא ראיין.
האלבום זכה לביקורות מעורבות עד חיוביות מטעם ממבקרי המוזיקה וזכה להצלחה עולמית כאשר הגיע בשלושת השבועות הראשונים לצאתו לעשיריות הפותחות ב-21 מדינות; כולל המקום השמיני במצעד הבילבורד 200 והמקום השישי במצעד האלבומים הבריטי.
הרצועה "Trains and Winter Rains" הייתה הסינגל הפיזי היחיד מהאלבום.
כדי לקדם את האלבום ערכה אניה כמה ראיונות, הופעות והופעות חיות.
האלבום נמכר ביותר מ-3 מיליון עותקים ברחבי העולם, תוך שאיגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מחצי מיליון עותקים במדינה.
בנובמבר 2006, לאחר סיבוב ההופעות שלה שנתמך על אלבום האולפן הקודם שלה Amarantine (2005), הוציאה אניה את המיני-אלבום הרביעי שלה Sounds of the Season: The Enya Collection; מיני-אלבום בנושא חג המולד המכיל שירים חדשים.
הוא יצא במקור כמהדורה מסוימת של Amarantine.
לאחר מכן, הודיעה כי גמלה החלטה בליבה להקליט אלבום אולפן שלם שיכיל שירי חג מולד חדשים ומסורתיים.
היא קיבלה השראה מעונת החורף, שנחשבת לעונה האהובה עליה בשנה.
אניה כינתה את החורף כ"מאוד מעניין [...] מאוד מרגיע".
בהמשך, הצהירה כי במהלך העונה הספציפית הזו היא נהגה ליצור את המוזיקה שלה.
בהתחלה, החליטה אניה לאחד כמה משירי Sounds of the Season: The Enya Collection, ביחד עם שירים חדשים ומקוריים.
לבסוף, ההחלטה התמוגגה וזו בחרה להקליט אלבום חדש במקום.
ניקי ראיין הוסיף כי האלבום התפתח בהשראת "הנוף החורפי שחג המולד מביא עימו, אם כי שגוי יהיה לכנות אותו כ'אלבום חג מולד' של אניה".
האלבום הוקלט בין 2006 ל-2008 על ידי אניה ועמיתיה הוותיקים, המעבד והמפיק ניקי ריאן ואשתו, הפזמונאית רומא ראיין.
הוא כולל עשר רצועות מקוריות עם מילים המושרות באנגלית.
בדומה לאלבומים הקודמים שלה, את הקליטו באולפן אייגל; האולפן הביתי של ניקי ורומא ראיין, בקיליני, מחוז דבלין שבאירלנד.
"" הוא גרסה אינסטרומנטלית ומחודשת של "Midnight Blue", הבי-סייד של "Wild Child", הסינגל השני מתוך A Day Without Rain (2000).
רוב האלבומים של אניה מתחילים במוזיקה אינסטרומנטלית דומה והיא ציינה כי בחרה את שיר הנושא בתור הפתיחה של האלבום, מכיוון שהנושאים שלו "מבטאים את המעבר מסתיו לחורף".
"Journey of the Angels" תואר על ידי אניה כ"שיר מסורתי ואיטי".
רומא הדגישה את הפן הדתי שלו, ובחרה בו כגולת הכותרת האישית שלה באלבום.
השיר הוקדש לבמאי והעורך האמריקאי טים רויס, שהפיק את הקליפים לשיריה של אניה "Amarantine" ו-"It's in the Rain" ונפטר בשנת 2007. עבור "White Is in the Winter Night", קיבלה אניה השראה מהרעיון לכתוב "מזמור לחג המולד מתקופת המאה ה-21".
היא הדגישה את המילים של רומא וטענה שהיא מתארת את הצבעים הקשורים לחג המולד: "ירוק מאפיין את הדבקון, אדום את הצינית [...] וזהב נמצא באור הנרות".
אניה תיארה את המשמעות מאחורי "Trains and Winter Rains" ואמרה: "השיר [...] הוא כמו מסע חורפי חשוך ואני חושבת שכולם לקחו את המסע הזה כרגע בו הגיע הזמן לעזוב את הבית.
מדובר ברגע מרגש ולא ודאי או ברור, אך ניסינו להדגיש את משמעותו במילים ובלחן שלו".
"Last Time by Moonlight" הוא שיר רומנטי שנוצר סביב הרעיון של שני אנשים שאהבו זה את זה ונפרדו.
לאחר הפרידה, הם מדברים על השקפות החיים שלהם עם דגש עיקרי לחג המולד.
אניה ורומא יצרו את "One Toy Soldier" כשיר ילדים על חייל צעצוע ישן עם תוף שבור שעובר בירושה במשפחה ובעל ערך סנטימנטלי.
את השיר סיימה רומא בנימה פסימית, שהסתיימה בכך שאותו החייל נעלם במהלך חג המולד; היא ידעה שאניה לא תאהב את הסיום ולבסוף החליטה לשנות אותו.
"" הייתה הרצועה האחרונה שהוקלטה לאלבום.
זהו שיר בעל קצב בינוני המוקדש לגיטריסט האירי ג'ימי פוקנר, שנפטר במרץ 2008. מילותיו נכתבו בהתבסס על שיחה שאניה ובני הזוג ראיין קיימו על פוקנר ביום פטירתו, תוך דיבור על המוזיקה האהובה עליו.
הרצועה נחשבת לסטייה מהסגנון המוזיקלי של אניה, בכך שלאורכה יש קצב קבוע של תופים.
מעבר לכך, היא נחשבת לרצועה השנייה שלה שכללה סולו גיטרה בולט, שבוצע על ידי פט פארל; הרצועה הראשונה היא "I Want Tomorrow" מ-Enya (1987).
"Oíche Chiúin (Chrorale)" הוא השיר המסורתי השני באלבום, והראשון של אניה מאז A Day Without Rain שמושר באירית, שפתה העיקרית.
השיר הוא מעין גרסה אירית לשיר חג המולד "Silent Night".
אניה הביעה את חיבתה כלפיו עוד כשלמדה לשיר אותו עם מקהלת בית הספר שלה.
אניה הקליטה בעבר את השיר כבי-סייד לסינגל "", שנכלל ב-Watermark (1988).
ההחלטה להקליט גרסה חדשה הגיעה מניקי, שהציע לעבד אותו מחדש וראה בו הזדמנות טובה להציג את קולה של אניה כחלק ממקהלה; אחת מכמיהותיו העזות ביותר.
לאחר שהקליטה את השיר, הוא טען ש"גרסתה של אניה לשיר בהחלט מצאה חן בעיניי".
מסיבת השקתו של האלבום נערכה ב-8 באוקטובר 2008 בטו טמפל פלייס, לונדון.
המבנה עוטר וקושט לכבוד המאורע.
לאחר מכן התקיימה מסיבת עיתונאים שערכה אניה למחרת במלון דורצ'סטר.
מסיבת השקה שנייה התקיימה ב-3 בנובמבר 2008 בבניין גרוס אורנג'רי שרלוטנבורג בברלין, ובה הופיעו רקדני בלט מברלין לצד כוראוגרפיה שהותאמה לשיריה של אניה.
יצא לאור ב-10 בנובמבר 2008 על ידי וורנר רקורדס ברחבי העולם; בארצות הברית, יצא לאור ב-11 בנובמבר 2008 על ידי רפרייז רקורדס.
האלבום הופיע לראשונה במקום השישי במצעד האלבומים הבריטי, עם מכירות של 35,812 עותקים בשבוע בכורתו.
ב-28 בנובמבר 2008 הוענק לאלבום תואר הזהב על ידי איגוד תעשיית ההקלטות הבריטי (BPI) עבור 100,000 עותקים שנמכרו ממנו במדינה.
האלבום הגיע בשיאו למקום השישי במצעד הבילבורד 200, עם מכירות של 92,000 עותקים.
בשבוע השני לצאתו נמכר האלבום בלמעלה מ-83,000 עותקים.
הוא המשיך לזכות להצלחה מסחרית, וקיבל את תואר הזהב מטעם איגוד תעשיית ההקלטות האמריקאי (RIAA) ב-12 בדצמבר 2008 על מכירות של למעלה מ-500,000 עותקים בארצות הברית.
עד אוקטובר 2015 מספר זה זינק ל-920,000. האלבום דורג בעשרים העליונים במצעדי האלבומים של 21 מדינות שונות.
מכירותיו של נכון לסוף שנת 2011 עומדות על למעלה משלושה מיליון עותקים בכלל העולם.
אניה הוציאה את "Trains and Winter Rains" כסינגל המוביל והיחיד מתוכו, בנובמבר 2008. לאחר מכן, הופצו שלושה סינגלים שיווקיים: "White Is in the Winter Night" ב-4 בנובמבר 2008, "" ב-4 בפברואר 2009, ו-"Dreams Are More Precious" ב-10 באוקטובר 2009. האלבום הופץ כתקליט ב-20 באוקטובר 2017.
כל הליריקה נכתבה על ידי רומא ראיין, כל המוזיקה הולחנה על ידי אניה וכל השירים הופקו על ידי ניקי ראיין (למעט הלחן והליריקה של "O Come, O Come, Emmanuel" ו-"" שנחשבים לשירים מסורתיים).
כל הקרדיטים שלהלן לקוחים מ-Discogs.
אניה – שירה, כלי נגינה
פט פארל – גיטרת ראשית, גיטרת 12 מיתרים
ניקי ראיין – עיבוד, הנדסה, מיקסינג
טום ואלי – מפיק בפועל
דיק בטהאם – מאסטרינג ב-"360 מאסטרינג הייסטינגס"
דניאל פולי – ייעוץ דיגיטלי
סטיילורוג' – עיצוב, ארט דיירקשן
מקוםתאריםמכירותאוסטריה (IFPI Austria)זהב10,000אוסטרליה (ARIA)פלטינה70,000איטליה (FIMI)זהב60,000אירלנד (IRMA)פלטינה15,000ארצות הברית (RIAA)זהב920,000בלגיה (BEA)פלטינה30,000בריטניה (BPI)זהב100,000גרמניה (BVMI)זהב 3×300,000דנמרק (IFPI Denmark)זהב15,000הולנד (NVPI)פלטינה60,000יפן (RIAJ)זהב100,000ניו זילנד (RMNZ)פלטינה15,000ספרד (PROMUSICAE)זהב40,000צרפת (SNEP)זהב75,000רוסיה (NFPF)זהב10,000שוודיה (GLF)זהב20,000שווייץ (IFPI Switzerland)פלטינה30,000סיכוםאירופה (IFPI)פלטינה1,000,000בכל העולם3,000,000 מכירות + הזרמת מדיה בלבד
אזור תאריך יציאה פורמט חברת תקליטים מקור כלל עולם 10 בנובמבר 2008 הורדה דיגיטלית • תקליטור האחים וורנרארצות הברית 11 בנובמבר 2008 רפרייזכלל עולם20 באוקטובר 2017תקליטהאחים וורנר • רפרייז
Ancient Dreams in a Modern Land Tour הוא סיבוב ההופעות הרביעי של הזמרת-יוצרת הוולשית מרינה דיאמנדיס, לקידום אלבום האולפן הרביעי שלה, Ancient Dreams in a Modern Land.
סיבוב ההופעות החל ב-2 בפברואר 2022, ועתיד להגיע לסיומו ב-25 במאי באותה השנה.
לאורך סיבוב ההופעות, הופיעה מרינה ברחבי צפון אמריקה, דרום אמריקה ואירופה.
סיבוב ההופעות קודם על ידי לייב ניישן אנטרטיינמנט.
רשימת שירים זו מייצגת את ההופעה שהתקיימה ב-22 בפברואר 2022, בפילדלפיה, והשתנתה לעיתים לאורך סיבוב ההופעות.
בחודש מרץ, החליפה דיאמנדיס את "Handmade Heaven" בסינגל "To Be Human", והוסיפה לרשימת השירים את הסינגל "Primadonna".
Ancient Dreams in a Modern Land (בעברית: חלומות עתיקים בארץ מודרנית) הוא שיר שכתבה והקליטה הזמרת-יוצרת הוולשית מרינה עבור אלבום האולפן החמישי שלה, הנושא את אותו השם.
השיר יצא לאור כסינגל השלישי של האלבום ב-19 במאי 2021, על ידי חברת התקליטים אטלנטיק רקורדס, והושמע בשידור חי בהופעה "Ancient Dreams: Live from the Desert".
זוהי רצועת פופ רוק, דיסקו ואלקטרופופ והיא בעלת קצב גלאם רוק.
את השיר הפיקו מרינה וג'יימס פלניגן.
מבקרי המוזיקה השוו את השיר לסינגל "Womanizer" של בריטני ספירס מ-2008. הווידאו קליפ הנלווה לשיר פורסם ביום יציאתו.
בינואר 2020 הודיעה מרינה שהחלה לעבוד על אלבום האולפן החמישי שלה.
הסינגל הראשון מתוך הפרויקט, "Man's World", יצא לאור בנובמבר לאחר עיכוב ממושך עקב מגפת הקורונה.
בהמשך הוציאה את הסינגל השני, "Purge the Poison", באפריל 2021, וחשפה את שם האלבום, Ancient Dreams in a Modern Land, ואת רשימת הרצועות שלו.
בנוסף, היא הודיעה שתוציא שני סינגלים נוספים בחודש הקרוב.
ג'יימס פלניגן הפיק את השיר, יחד עם מרינה, שכתבה את השיר לבדה.
ב-11 במאי 2021 פרסמה קטע מתוך השיר באמצעות חשבון הטוויטר שלה.
ב-19 במאי 2021 יצא השיר רשמית להורדה דיגיטלית וסטרימינג, דרך אטלנטיק רקורדס.
באותו היום, צורף השיר עם הסינגלים הקודמים, "Man's World" ו-"Purge the Poison", למיני-אלבום דיגיטלי בספוטיפיי.
יציאת השיר חלה במקביל להכרזה על ההופעה הדיגיטלית "Ancient Dreams: Live from the Desert", שתוכננה להתקיים ב-12–13 ביוני 2021.
"Ancient Dreams in a Modern Land" הוא שיר פופ רוק, דיסקו ואלקטרופופ והוא בעל קצב בסגנון גלאם רוק.
הפקתו בנויה מתופים ומ"ריף גיטרה קולנועי".
דניאל צ'לוסקי מ-Stereogum, השוותה אותו לסינגל "Womanizer" של בריטני ספירס מ-2008 ולסינגל הקודם, "Purge the Poison".
גרין מ-The Arts Desk תיאר אותו כ"שיר אלקטרו-גלאם-פופ", והשווה אותו ל-"Womanizer" וכן לסינגל "Strict Machine" של גולדפראפ מ-2003.
השיר זכה לביקורות חיוביות ממבקרי המוזיקה.
דניאל צ'לוסקי מ-Stereogum כתבה ביקורת חיובית על השיר, וחזתה כי הוא יסמן את חזרתה של מרינה "לבעלת דימוי מעניין המטביע אישיות במוזיקה".
אביגיל פירת' מ-Dork כינתה אותו "אחד מהשירים המהנים והתוססים ביותר שלה", והרגישה כי הוא מזכיר את הצליל של אלבום הבכורה שלה, The Family Jewels, משנת 2010. באתר Contactmusic נכתב כי השיר טוב באותה מידה כמו שני הסינגלים הקודמים לו, "Man's World" ו-"Purge the Poison".
אזור תאריך פורמט (ים) חברת תקליטים מקור שונים 19 במאי 2021 הורדה דיגיטלית • הזרמת מוזיקה אטלנטיק ארצות הברית סטרמינג (מהדורת EP של ספוטיפיי)
"And I Love Her" (בעברית: "ואני אוהב אותה") הוא שיר של להקת הרוק הבריטית הביטלס, ונכתב בעיקר על ידי פול מקרטני וניתן קרדיט כלנון-מקרטני.
זהו הרצועה החמישית באלבומם הבריטי השלישי A Hard Day's Night והוא יצא לאור ב-20 ביולי 1964, יחד עם "If I Fell", כסינגל שיצא על ידי חברת התקליטים קפיטול רקורדס בארצות הברית, והגיע למקום ה-12 בבילבורד הוט 100.
הביטלס ביצעו את "And I Love Her" רק פעם אחת מחוץ לאולפני EMI, ב-14 ביולי 1964 הם השמיעו אותו במהדורה של תוכנית הרדיו "טופ גיר" של ה-BBC, ששודרה יומיים לאחר מכן.
"And I Love Her" זכה לגרסאות כיסוי על ידי מגוון אמנים, ביניהם אסתר פיליפס, קורט קוביין וקליף ריצ'רד.
הסשנים הוקלטו על ידי הביטלס במשך שלושה ימים, באולפני אבי רוד, הופקו על ידי ג'ורג' מרטין והונדסו על ידי נורמן סמית'.
המהנדס השני היה ריצ'רד לנגהם.
העבודה החלה בשעה 14:30 ביום שלישי, 25 בפברואר 1964 (יום הולדתו ה-21 של ג'ורג' האריסון) ליום הראשון של הסשנים לפסקול הסרט A Hard Day's Night ולאלבום הנלווה.
טייק 1 לא הושלם, אבל טייק 2 הושלם.
עם זאת, הביטלס החליטו שיש צורך בנגיעה קלילה יותר.
טייק 2 שוחרר בסופו של דבר ב-Anthology 1 בשנת 1995. גרסה זו חסרה את האמצע-שמונה.
למחרת, יום רביעי 26 בפברואר, בוצעו 17 טייקים נוספים בסשן שנמשך בין השעות 7:00 - 10:00. למרות שסטאר החליף את התופים שלו בתופי בונגו וקלאווה באמצע הסשן, הם עדיין לא היו מאושרים.
במהלך הפגישה הזו הם עצרו להפסקת תה ולכתיבה.
קטע קצר של טייק 11 נשמע בכתוביות הסיום של פרק 8 של Anthology, שם פול שר "ואם היית רואה את האהבה שלי, הייתי אוהב אותה גם..." לפני שהטייק מתקלקל.
שני טייקים נוספים (טייקים 20 ו-21) תועדו בבוקר יום חמישי, 27 בפברואר, החל מהשעה 10:00 בבוקר.
טייק 20 ראה את השיר הבסיסי מונח, בעוד טייק 21 היה אוברדאב של השירה הכפולה של מקרטני והקלאווה של סטאר.
פול מקרטני - שירה, גיטרת בס
ג'ון לנון - גיטרת קצב אקוסטית
ג'ורג' האריסון - גיטרה קלאסית מובילה
רינגו סטאר – בונגו, קלאווה
בשנת 2015 התגלתה גרסת סולו של סולן נירוונה קורט קוביין, ולאחר מכן נעשה בה שימוש בסרט הביוגרפי שלו, Kurt Cobain: Montage of Heck.
הוא יצא גם באלבום הפסקול Montage of Heck: The Home Recordings וכן בסינגל ויניל בגודל 7 אינץ'.
Ancient Land (ארץ עתיקה) הוא מיני אלבום (EP) של המוזיקאי זיו תמרי.
האלבום הוקלט בשנת 2016 וכלל ארבעה שירים מתוך האלבום My Promised Land עם עיבוד ומיקס מעט שונים.
המיני אלבום יצא על מנת לקדם מסע הופעות באירופה.
האלבום הוא אינסטרומנטלי ברובו ומאופין בסגנון רוק מתקדם ורוק אקזוטי המנוגן בכלי נגינה שונים ומגוונים.
כל המילים והלחנים: זיו תמרי
זיו תמרי - לאוד ספרדי, בנדוריה ספרדית, גיטרה ברזילאית, טימפלה, גיטרה באס, סיניסייזר, עוד, בגלמה, מנדולינה, בנג'ו, בוזוקי, מנדריולה, בנדולים ברזילאי, גיטרה פורטוגזית וכלי הקשה.
ארז שימיאוביץ' - שירה (Back to the North)
קובי סאנדהאוס - פסנתר, קלידים, המונד, וורליצר
שי יובל - כלי הקשה
מיכל ברקוביץ' - כינור, ויולה, צ'לו
עדי טיטלמן - חליל אירי
זיו תמרי - מוזיקה ולחנים
ג'ינו אריאלי - מיקס הפקה נוספת
אולפני Crazy Daisy - מאסטרינג
עטיפת האלבום צולמה על ידי שלי אבידור במאוזוליאום מזור.
"Angel" (בעברית: "מַלְאָך") הוא שיר של המוזיקאי הרומני אדריאן סינה, שהוקלט על ידי הזמרת-יוצרת הרומנייה סנדרה אן.
משנת 2011. הוא יצא לאור ב-9 בספטמבר באותה השנה, בהוצאת חברת התקליטים Sisterhoodlive רקורדס, כסינגל שלא מתוך אלבום.
השיר הגיע למקום השביעי ברומניה טופ 100, המצעד הרשמי של רומניה.
השיר נכתב על ידי אדריאן סינה וסנדרה אן.
והופק על ידי סינה גם כן.
לאורכו של "Angel", ישנו דו-שיח בין סינה לאן.
הווידאו קליפ הרשמי של השיר פורסם ב-18 בינואר 2012. בתחילתו ניתן לראות אישה עם כנפיים של מלאך מתהלכת ברחבי עיר בלילה.
באותה העת, ניתן לראות גבר שמחפש אותה ברחבי העיר בהתאמה.
באותה העת, ניתן לראות בצגים ענקיים את סנדרה אן.
מבצעת את הבתים של בשיר.
הקונספט של הקליפ מגולל את מסע החיפוש של האישה והגבר.
בסופו, היא מטפסת על גדר ומתאבדת; הכנפיים נשארות תלויות על הגדר בעוד הגבר מוצא אותן ומרגיש מיוסר.
נכון לפברואר 2024 עומד מונה הצפיות של הקליפ על למעלה מ-20 מיליון צפיות.
אזורתאריך יציאהפורמטחברת תקליטיםמקורכלל העולם9 בספטמבר 2011תקליטור • הורדה דיגיטליתSisterhoodlive
Angry Chair הוא סינגל של להקת הגראנג' אליס אין צ'יינס מ-1992.
זהו הסינגל הרביעי מתוך אלבומה השני של הלהקה, Dirt ואחד מן השירים הבודדים של הלהקה שנכתבו על ידי סולן הלהקה, ליין סטאלי, לבדו.
השיר עוסק בהתמכרותו של סטאלי להרואין, ובתקופה שבה ניסה להיגמל מן הסם, שהסתיימה במותו ב-5 באפריל 2002. השיר זכה לגרסה אקוסטית בהופעת ה-MTV Unplugged של הלהקה מ-1996, למרות שלא נכלל בגרסת ה-DVD של ההופעה.
כותב השירים העיקרי של אליס אין צ'יינס, ג'רי קאנטרל, כינה את השיר "יצירת מופת" בהערות שכתב למארז התקליטורים Music Bank מ-1999.
בתחילת השיר משווה סטאלי את מצבו לזה של אדם היושב על כיסא חשמלי, ומכאן שמו של השיר.
"Angry Chair" כולל גם מחווה לאחת הסצנות המפורסמות מתוך סירטם של סטיבן קינג וסטנלי קובריק, "הניצוץ", בשורה "I'm a dull boy work all day" ("אני ילד משעמם עובד כל היום"), שבה הדמות הראשית מקלידה משפט דומה פעמים רבות ובצורות שונות במכונת כתיבה.
רצועה נוספת מהאלבום, "Iron Gland", מסתיימת בהדהוד של המילים "red rum", שגם הן לקוחות מן הסרט.
על רקע הוצאתו לאור של "Angel of Death" הואשמו חברי הלהקה לאורך הקריירה שלהם באהדת הנאציזם ובגזענות.
על אף המחלוקת שסבבה את השיר והעיכוב לו גרם ביציאתו לאור של האלבום, "Angel of Death" כלול בכל אלבומי ההופעה ומארזי ה-DVD של סלייר ואף הופיע במספר סרטי קולנוע.
השיר זכה להצלחה ביקורתית גדולה ואף זכה לכינוי "קלאסיקה".
גיטריסט סלייר ג'ף הנמן כתב את "Angel of Death" לאחר שקרא ספרים אודות מנגלה בעת ששהה עם הלהקה בסיבוב הופעות.
הוא אף ציין כי כתוצאה מכך, "הדברים היו עדיין בראשו בעת שהגיע הזמן להקליט את השיר".
המילים מפרטות את הניתוחים הנסיוניים שערך מנגלה בבני אדם במחנה הריכוז אושוויץ במהלך מלחמת העולם השנייה.
מחקריו של מנגלה בוצעו, בין השאר, על קבוצות כמו גמדים ותאומים וכללו מבחנים פיזיים ופסיכולוגיים.
בין הניסויים שמוזכרים ב"Angel of Death" הם ניתוחים נסיוניים המבוצעים ללא הרדמה, עירוי דם בין תאומים, ניסור של גופי אדם, מבחן עמידות לבידוד, מבחן עמידות לגז רעיל, הזרקת חיידקים קטלניים, ניתוחים להתאמה מגדרית והסרת איברים וגפיים.
תוכנו המילולי של "Angel of Death" גרם לעיכוב ביציאתו של אלבומה של סלייר מ-1986, Reign in Blood.
הלהקה הייתה חתומה בחברת התקליטים דף ג'אם שבעליה, חברת קולומביה רקורדס, סירבה להוציא לאור את האלבום על רקע נושא השיר והתיאורים ה"גרפיים מדי" לטענתה שעל גבי עטיפת האלבום.
Reign in Blood הופץ לבסוף בידי חברת גפן רקורדס ב-7 באוקטובר 1986.
"Angel of Death" עורר זעם בקרב ניצולי שואה ומשפחותיהם וכן בקרב הציבור הכללי.
המחלוקת הובילה להאשמות ב"סימפתיה לנאציזם" שנשמעות כלפי הלהקה עד היום.
אנשים ראו בהתעניינותו המוצהרת של הנמן בהיסטוריה נאצית ובאוסף מדליות נאציות שברשותו, שהפריט הנדיר ביותר ממנה הוא עיטור גבורה של הרייך השלישי בשם "צלב האביר", ראיות לסימפתיה זו.
הנמן הגיב להאשמה זו במילים:
קרי קינג צוטט כי "כן, סלייר הם נאצים, פשיסטים, קומוניסטים-כל החרא הכיפי הזה.
וכמובן שאת רוב יחסי הציבור האלה קנינו לנו בגרמניה.
תמיד הייתי בעמדה של 'קיראו את המילים ואימרו לי מה פוגעני בהן.
האם אתם מסוגלים לפרש זאת כדוקומנטריה, או שאתם מאמינים שסלייר מטיפה בעד מלחמת העולם השנייה המזורגגת?' רעיון זה מתעורר אצל אנשים - במיוחד באירופה - ולעולם לא תצליח להניא אותם ממנו."
סלייר דחתה טענות ששייכו אליה גזענות בעקבות השיר.
חבריה נשאלים בהקשר לנושא זה בתכיפות בראיונות, והם ציינו מספר פעמים כי הם אינם מעודדים נאציזם ורק מגלים התעניינות בנושא זה.
בהקשר זה אף עולה מדי פעם עובדת מוצאו היהודי של חבר קרוב של הלהקה והמפיק שלה, ריק רובין.
ב-2009 הביע יעקב גלעד, מיוצריו של האלבום "אפר ואבק", את דעתו על השערורייה שיצר השיר: "המדיה כמו תמיד - תחפש סנסציה, יש להם מפיק יהודי, ריק רובין, ומתופף עם שם כמו לומברדו, להקות שתומכות בנאציזם לא יסתירו את זה, הם יתגאו בזה כי זה חלק מהאג'נדה שלהם.
לא נראה לי שזה המקרה פה, להפך".
ב-2006 הועלו השוואות בין "Angel of Death" לסינגל מעורר מחלוקת של סלייר, "Jihad", ("ג'יהאד") מתוך Christ Illusion, אלבומה של הלהקה מאותה השנה.
"Jihad" עוסק בפיגועי 11 בספטמבר ומתאר את המאורעות מנקודת מבטו של טרוריסט.
שני השירים מתנהלים בגוף ראשון כיחיד הפונה אל רבים, כאשר ב"Jihad" זהו (מלבד בבית האחרון) המחבל הפונה אל העם האמריקאי, וב"Angel of Death" זהו מנגלה הפונה אל קורבנותיו.
חזונו של סולן הלהקה טום אראיה, על כך שהשיר יעורר את אותה המהומה לה היה אחראי "Angel of Death", לא התממש.
לדבריו של אראיה, הסיבה לכך נעוצה בשלב המאוחר של הקריירה שלהם: "הסתבכנו בצרות במשך תקופה כל כך ארוכה עד כדי כך שכל האנשים ששולטים במוזיקה ומנסים לומר לך כיצד לחשוב פשוט הביטו על זה וחשבו, 'זו לא יותר מאשר סלייר שמתנהגת כמו סלייר'".
ב-1990, עת הוצאתו של האלבום Seasons in the Abyss, נקטה סלייר במהלך שמטרתו הייתה להעצים את הפומביות שנוצרה לה בעקבות המחלוקת.
הלהקה אימצה לעצמה לוגו המזכיר את איור ה"רייכסאדלר" - "עיט הרייך" - שכנפיו אסופות למחצה, עם דמיון למגיני אבירים טבטוניים, כאשר ה-S בשמה של סלייר דומה ל-S המזוגזגת שבלוגו האס אס.
בתקופה זו אף נהג הנמן להדביק סטיקרים של האס אס על הגיטרה שלו.
שנתיים מאוחר יותר כתב הנמן את "SS-3", שיר המתאר את סופו של סגן מפקד האס אס ריינהרד היידריך.
שמו של השיר מציין את מספר הרישוי הנאצי של המכונית בה נסע היידריך בעת שאירעה ההתנקשות בחייו; השיר מתייחס אל היידריך כ"זונה רצחנית" ו"הראש לזאבים שהפך לנעקב" ואל המתנקשים בו כ"התליינים מפראג".
מילות השיר המלאות בתרגום לעברית
"Angel of Death" הוא בן 4:51 דקות והוא השיר הארוך ביותר באלבום Reign in Blood, שאורכו הכולל הוא 28 דקות.
השיר כולל את הריפים המורכבים של הנמן וקינג, כמו שירים רבים אחרים של סלייר, ונפתח בצרחה מפורסמת של טום אראיה (שאף חזר עליה 6 שנים מאוחר יותר כשהתארח באלבומה של אליס אין צ'יינס, Dirt, במסגרת הרצועה "Iron Gland"), כשברקע מתופף דייב לומברדו בקצב ממוצע של 210 פעימות בדקה.
כאשר לומברדו עזב את הלהקה ב-1992 בעקבות חילוקי דעות עם חברי הלהקה ורצונו שרעייתו תתלווה אליו אל סיבוב ההופעות, הלהקה בחרה במתופף להקת טסטמנט פול בוסטף כמחליף.
בוסטף נתקל בקשיים בנגינתו של "Angel of Death" באופן ספציפי מתוך תשעה שירים שחברי סלייר בחנו אותו בנגינתם, ואולץ להיעזר בהקלטות חיות של השיר שהוקלטו עם לומברדו.
הוא לא הצליח לזהות כמה פעמים משתנה ריף הגיטרה לפני שהשיר עובר אל קטע הבס שלו; חברי הלהקה אמרו לו שמדובר ב-8 שינויים, ובדיעבד עבדו על השיר מחדש כדי להתאים אותו לנגינתו של בוסטף.
אף על פי שלא יצא כסינגל וכתוצאה מכך מעולם לא דורג במצעד כלשהו, "Angel of Death" קיבל ביקורות משבחות ביותר במסגרת הביקורות על האלבום Reign in Blood.
קליי ג'רווס מ"סטיילוס מגזין" ציין כי השיר "מחסל כל להקה שמנגנת מהר או כבד כיום.
מבחינה לירית מציג את כל הזוועות שעוד נכונו, ומוזיקלית מניח את יסודותיו של שאר האלבום: מהיר, נטול שומן ומטונף".
"Angel of Death" הושמע במספר סרטי קולנוע, ביניהם "גרמלינס 2", "ג'קאס: הסרט", והסרט הדוקומנטרי Soundtrack to War מ-2005 העוסק במלחמת עיראק ובפרט בתפקידיה של המוזיקה בשדה הקרב בימינו.
הריף המנוגן באמצע השיר סומפל על ידי פאבליק אנמי עבור השיר "She Watch Channel Zero" מ-1988 ואף נכלל במשחק המחשב Tony Hawk's Project 8, כאשר יוצר הפסקול עבור המשחק, נלסון נולאן, מתבטא כי השיר הוא "אחד משירי ההבי מטאל הגדולים בכל הזמנים.
השיר כוסה על ידי להקת הדת' מטאל מונסטרוסיטי ועל ידי הלהקה הסימפונית אפוקליפטיקה.
Angel Dust ("אבק מלאכים") הוא אלבומה הרביעי של להקת פיית' נו מור, השני שלה עם הסולן מייק פאטון, והאחרון בו ניגן הגיטריסט ג'ים מרטין.
מגזין !Kerrang מיקם את האלבום במקום הראשון ברשימת 50 האלבומים המשפיעים ביותר של שנות ה-90, ומעריצי הלהקה מחשיבים אותו לטוב ביותר שלה.
אלבום זה הוא מורכב, ומכיל שירים שנוטים לכיוון נסיוני יותר.
האלבום מכיל את גרסת הלהקה לנעימת הנושא מתוך סרט הקולנוע קאובוי של חצות, וכן גרסת כיסוי לשירם של הקומודורז "Easy".
נכון ליולי 2007, האלבום נמכר בכשלושה מיליון עותקים והוא הרווחי ביותר של הלהקה.
"Land of Sunshine" (מילים: פאטון; לחן: גולד/בוטום) - 3:44
"Caffeine" (מילים: פאטון; לחן: גולד/פאטון) - 4:28
"Midlife Crisis" (מילים: פאטון; לחן: גולד/בוטום/בורדין/פאטון) - 4:21
"Smaller and Smaller" (מילים: פאטון; לחן: גולד/בוטום/בורדין/ואלאס) - 5:11
"Everything's Ruined" (מילים: פאטון/גולד; לחן: גולד/בוטום/פאטון) - 4:33
"Malpractice" (מילים ולחן: פאטון) - 4:02
"Kindergarten" (מילים: פאטון/בוטום; לחן: גולד/מרטין) - 4:31
"Be Aggressive" (מילים ולחן: בוטום) - 5:41
"A Small Victory" (מילים: פאטון; לחן: גולד/בוטום/בורדין/פאטון) - 4:57
"Crack Hitler" (מילים: פאטון; לחן: גולד/בוטום/בורדין) - 4:39
"Jizlobber" (מילים: פאטון/מרטין; לחן: מרטין) - 6:38
"As the Worm Turns" (מילים: מוזלי; לחן: בוטום/גולד/מוזלי) - 2:39 - בגרסת האלבום ביפן.
ג'ים מרטין - גיטרה חשמלית
Animal (בעברית: "חיה") הוא אלבום הבכורה של זמרת הפופ האמריקאית קשה, אשר יצא בשנת 2010. האלבום זכה להצלחה רבה בעולם, ומאז יציאתו נמכרו למעלה משני מיליון עותקים.
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-65 ברשימת 1000 האלבומים הטובים ביותר לשנת 2010, יחד עם אלבום האולפן השני שלה, Cannibal.
ב-5 בינואר 2010 הוציאה לאור קשה את אלבום הבכורה שלה, הכולל 15 רצועות.
האלבום זכה להצליח מידית, והתמקם באופן מיידי במקום הראשון במצעד בבילבורד האמריקאי כאשר מכר 150 אלף עותקים בשבוע הראשון ליציאתו.
הוא הגיע למקום הראשון במצעדי האלבומים בקנדה, ארצות הברית, ויוון.
קשה לקחה חלק בכתיבת כל הרצועות באלבום, כאשר את רובן כתבה לבד, ובודדות בשיתוף עם המפיק מקס מרטין.
"TiK ToK" - היה הסינגל הראשון ששוחרר מהאלבום, ב-7 באוגוסט 2009. השיר הפך ללהיט באופן מיידי ושהה תשעה שבועות במקום הראשון במצעד הבילבורד האמריקאי.
עד היום נמכרו למעלה מ-12 מיליון עותקים ברחבי העולם, כאשר עיקר המכירות הן בעותקים דיגיטליים, דרך חנות ה־iTunes.
בעקבות הצלחתו העצומה של השיר, הוא זכה למספר מחוות בתרבות הפופולרית.
בין היתר כיכב כ"שיר המקפלות" במערכון בתוכנית הסאטירה "ארץ נהדרת".
השיר אף שימש כשיר הפתיחה של הפרק "To Surveil with Love" (פרק 20 בעונה ה-21) של הסדרה משפחת סימפסון, ובכך הפך לשיר הפופ הראשון בהיסטוריה שהחליף את נעימת הפתיחה הנודעת של הסדרה.
"Blah Blah Blah" - הוא הסינגל השני מהאלבום, ושוחרר ב-19 בפברואר 2010. השיר הוא דואט עם הצמד האמריקאי 3OH!3. השיר הגיע למקום השביעי במצעד הבילבורד.
בנוסף הוא הגיע למקום השלישי במצעד הקנדי, ולאותו מקום גם במצעד האוסטרלי.
"Your Love Is My Drug" - הוא הסינגל השלישי ששוחרר מהאלבום, בתאריך ב-14 במאי 2010. עוד לפני שחרורו הרשמי הגיע (מהורדות דיגיטליות בלבד) למקום השמיני במצעד הבילבורד.
בסופו של דבר השיא היה במקום הרביעי במצעד הבילבורד.
בנוסף, הוא דורג בעשיריה הראשונה במצעדי הלהיטים ב-8 מדינות: ארצות הברית (בו התמקם במקום הראשון במצעד הפופ של הבילבורד ובמקום ה־4 בדירוג הבילבורד 100), קנדה, בלגיה, אוסטרליה, הונגריה, סלובקיה ואירלנד.
בסה"כ, נמכרו למעלה מ-2,000,000 (שני מיליון) עותקים של הסינגל.
"Take It Off" - הוא הסינגל הרביעי והאחרון מהאלבום.
הוא שוחרר ב-13 ביולי 2010, והגיע למקום השמיני במצעד הבילבורד.
Angels הוא שיר של הזמר הבריטי רובי ויליאמס, מתוך אלבום הבכורה שלו כאמן סולו, Life thru a Lens.
השיר יצא לאור כסינגל הרביעי מהאלבום ב-1 בדצמבר 1997. השיר נכתב על ידי ויליאמס עצמו ועל ידי גאי צ'יימברס שגם הפיק אותו.
השיר היה לשיר המצליח ביותר של ויליאמס באותה תקופה לאחר ששלושת הסינגלים הקודמים שלו, נחלו כישלון יחסי במצעדים.
בנוסף, ובשנת 2005 זכה בטקס פרסי המוזיקה הבריטית לתואר "השיר הטוב ביותר ב-25 השנים האחרונות".
בבריטניה, הגיע השיר למעמד פלטינה כפולה.
ישנן מספר טענות לגבי כתיבתו של השיר.
ויליאמס עצמו אמר שהוא מתעצבן על כך שאנשים רבים חושבים ש-Angels, ו-Let Me Entertain You הם שירים שכתב צ'יימברס, אך הם בעצם שירים שלו.
צ'יימברס לעומתו, טען שוויליאמס היה אחראי על המילים והמנגינה, והוא היה אחראי על המוזיקה.
הכותב האירי ראי הפרנן סיפר שהשיר נכתב תחילה על ידו ועל ידי רובי ויליאמס.
הפרנן סיפר שהיה לו שיר שנקרא "An Angel Instead".
ויליאמס די אהב אותו, והם הקליטו גרסת דמו לשיר.
לאחר ההקלטה, הם לא נפגשו שוב, ואז, הוא שמע את השיר Angels.
על פי האתר הרשמי של רובי ויליאמס, השיר נכתב על ידי צ'יימברס ויליאמס ב-30 דקות.
השיר נחל הצלחה רבה יחסית לקודמיו במצעדים ובמכירות.
במצעד הסינגלים הבריטי, הגיע השיר למקום הרביעי, אך הגיע למעמד פלטינה כפולה.
בארצות הברית, הגיע השיר למקום ה-41 במצעד הבילבורד הוט 100, והיה לשיר היחיד שנכנס אל מאה הגדולים פרט ל-Millenium.
בסך הכל, השיר מכר כשני מיליון עותקים בכל רחבי העולם.
לשיר יצאו מספר גרסאות כיסוי.
הזמרת והשחקנית האמריקאית ג'סיקה סימפסון הוציאה בשנת 2004 גרסת כיסוי לשיר שנכללה באלבום In This Skin שלה.
הזמר האמריקאי דייוויד ארצ'ולטה הוציא גם הוא גרסת כיסוי לשיר.
לשיר יצאו מספר גרסאות כיסוי נוספות.
Animal הוא האלבום הראשון של ההרכב הישראלי סקאזי משנת 2000. האלבום מכיל מוזיקת הארדקור טכנו מעט יותר מהירה ומלודית מהמקובל.
"Angie" הוא שיר רוק של להקת הרולינג סטונז, השיר, אשר נכלל באלבום Goats Head Soup הוא אחד מן השירים המפורסמים של הלהקה.
השיר נכתב על ידי מיק ג'אגר וקית' ריצ'רדס.
השיר הוא בלדה אשר מספרת על סופו של רומן.
השיר מלווה בנגינת גיטרה אקוסטית ובגרסה באלבום בנגינת פסנתר של ניקי הופקינס.
השיר הוקלט בסוף שנת 1972 ויצא בתור סינגל באוגוסט 1973. הבי-סייד של השיר הוא Silver Train.
השיר הגיע למקום הראשון בבילבורד הוט 100 ולראשי המצעדים במדינות שונות בעולם.
על אף שנהוג לחשוב שהשיר נכתב על אשתו של דייוויד בואי אנג'לה, או על השחקנית אנג'י דיקנסון השיר למעשה לא נכתב על דמות מסוימת.
באוטוביוגרפיה שפרסם ריצ'רדס בשנת 2010 כתב כי התחיל לכתוב את השיר כאשר הוא שהה במכון גמילה מסמים, אשתו דאז אניטה פלנברג הייתה בהיריון, ואנג'י היה "פשוט שם", ולא מדובר על דמות מפורסמת.
לבת שנולדה לו ולאניטה כמה חודשים מאוחר יותר הם קראו אנג'י בעקבות השיר.
בנוסף טען ג'אגר פעמים רבות בראיונות שהוא כלל לא פגש את אנג'לה בואי כאשר כתב את שארית המילים.
בשנת 2005 השתמשה המפלגה הנוצרית-דמוקרטית הגרמנית בשיר בקמפיין הבחירות של אנגלה מרקל על אף שלא קיבלו אישור להישתמש בו.
השיר חודש, בין השאר, על ידי גאנז נ' רוזס וטורי איימוס.
בפיתוח תוכנה, אנגולר היא תוכנה חופשית וקוד פתוח המשמשת כתשתית תוכנה ליישומי רשת, ומבוססת על שפת TypeScript.
היא מתוחזקת על ידי גוגל ועל ידי קהילה רחבה של מפתחים.
אנגולר נכתבה מאפס על ידי אותו צוות מפתחים בגוגל שפיתח את AngularJS , תשתית תוכנה ליישומי רשת שהתבססה על שפת JavaScript.
התשתית מיועדת לפיתוח יישומי דף-יחיד, ופישוט הפיתוח והבדיקות של יישומים אלו, באמצעות תשתית תוכנה לארכיטקטורות צד לקוח כמו MVC או MVVM, יחד עם רכיבים בהם משתמשים בדרך כלל ביישומי אינטרנט עשירים.
השכתוב של "AngularJS" נקרא "Angular 2", אך זה גרם לבלבול בקרב מתכנתים.
לשם בהירות, הצוות הודיע ששמות נפרדים ישמשו לכל אחד מהפריימוורקים, כאשר "AngularJS" מתייחס לגרסאות 1.X ואילו "Angular" בלי "JS" מתייחס לגרסאות 2 ומעלה.
אנגולר 2.0 הוכרז בוועידת ng-Europe באוקטובר 2014. השינויים הדרסטיים בגרסה זו עוררו מחלוקת בקרב קהילת המפתחים.
ב-30 באפריל 2015, צוות הפיתוח של אנגולר הכריז שאנגולר 2 עברה מגרסת אלפא לגרסת תצוגה מקדימה למפתחים.
בדצמבר 2015 עברה הגרסה לבטא, וגרסה מועמדת להפצה פורסמה במאי 2016. הגרסה הסופית שוחררה ב-14 בספטמבר 2016.
ב-13 בדצמבר 2016 הוכרזה גרסה 4, על מספר 3 דילגו כדי למנוע בלבול סביב חוסר הסנכרון בין הגרסה של חבילת הניתוב שכבר הופצה כ-v3.3.0. הגרסה הסופית יצאה ב-23 במרץ 2017. אנגולר 4 היא בעלת תאימות לאחור לאנגולר 2.
גרסה 4.3 היא גרסה משנית, מה שאומר שהיא לא מכילה שינויים שוברים ושהיא נועדה להחליף את הגרסאות שקדמו לה.
"HttpClient" - ספרייה קטנה יותר, קלה לשימוש ורבת יכולות לביצוע קריאות HTTP.
השבתה של הנפשות בהתאם לתנאים.
אנגולר 5 יצא ב-1 בנובמבר 2017. שיפורים עיקריים באנגולר 5 כוללים תמיכה באפליקציות רשת פרוגרסיביות, אופטימייזר לבניית תוכנה ושיפורים הקשורים למטריאל דיזיין (שפת העיצוב המשתמשת את אנגולר).
אנגולר 7 יצא ב-18 באוקטובר 2018 והכיל עדכונים הקשורים לביצועי האפליקציות, Angular Material + CDK, Virtual Scrolling, נגישות משופרת באלמנט לבחירה מרשימה, תמיכה בהקרנת תוכן (Content Projection), עדכוני תלויות עבור Typescript 3.1, RxJS 6.3, Node 10 (אך עדיין תומך ב-Node 8).
אנגולר 8 יצא ב-28 במאי 2019 והכיל: טעינה דיפרנציאלית עבור כל הקוד של האפליקציה, ייבוא דינמי עבור נתיבים, וורקרים, תמיכה ב-TypeScript 3.4, וגרסת תצוגה מקדימה של מנוע הרינדור Angular Ivy, שמגיע כבוי בברירת מחדל.
התצוגה המקדימה של Angular Ivy כללה:
ייצור קוד שקל יותר לקרוא ולדבג בזמן ריצה
בדיקה משופרת של טיפוסים בתבנית
אנגולר 9 יצא ב-6 בפברואר 2020. גרסה 9 מעבירה את כל האפליקציות לשימוש במנוע Ivy להידור והרצה בברירת מחדל.
אנגולר עודכן לעבוד עם גרסאות 3.6 ו-3.7 של TypeScript.
בנוסף למאות תיקוני באגים, מהדר Ivy מציע יתרונות רבים:
קישור משופר של קלאסים ועיצוב ב-CSS
שיפור זמני בנייה, הפעלת בנייה לפני ריצה בברירת מחדל (Ahead of time - AOT)
וידג'ט חדש לבחירת טווח תאריכים (בספריית Material UI)
אזהרות על ייבוא של CommonJS
הגדרת תצורה חדשה לדפדפן ברירת מחדל
הופסקה התמיכה בדפדפן Internet Explorer 11.
גרסה 14 יצאה ב-2 ביוני 2022. בין התכונות החדשות: טפסים עם הגדרות טיפוסים, קומפוננטות עצמאיות.
גרסה 15 יצאה ב-16 בנובמבר 2022. בין התכונות החדשות: ממשקי API עצמאיים יציבים, המאפשרים למפתחי Angular לבנות אפליקציות ללא מודולי Ng.
ניפוי באגים טוב יותר ושימוש חוזר בקוד.
גרסה 16 יצאה ב-3 במאי 2023. היא כוללת תכונות חדשות כגון הידרציה חלקית לרינדור צד השרת (SSR) של Angular Universal, תמיכה ניסיונית ב-Jest, מערכת בנייה מבוססת בנייה לשרתי פיתוח, תמיכה בפרויקטים עצמאיים (standalone) שינוי של הLife-cycle, ללא צורך לרנדר את כל הדף מחדש במקרה של שינוי נקודתי.
יכולת פעולה הדדית טובה יותר עם RxJS, ועוד.
<h1 class="color" *ngIf="!title">הכותרת אם המשתנה לא מוגדר</h1>
גוגל תכננה את אנגולר כשכתוב מאפס של AngularJS.
באנגולר לא קיים הרעיון של תחום הכרזה או קונטרולרים; תחת זאת הוא עושה שימוש בהיררכיה של קומפוננטות כמאפיין הארכיטקטוני העיקרי שלו.
באנגולר יש תחביר שונה, סוגריים רבועים "[ ]" משמשים לקישור משתנים, "( )" משמש להאזנה לאירועים.
מודולריות - הרבה מהפונקציונליות העיקרית עברה למודולים.
אנגולר מתעדפת שימוש בשפת התכנות TypeScript, שכוללת את התכונות הבאות:
מערכת טיפוסים סטטית, כולל תמיכה בתכנות גנרי.
סימון טיפוסים על ידי הוספת תו : (נקודתיים) ולאחריו שם הטיפוס.
תמיכה בהרצת אפליקציות אנגולר בשרתים.
Angellore היא להקה המנגנת דת'-דום גותי מצרפת שהוקמה ב-2007. הלהקה משתמשת בשירת היפה והחיה המשלבת גרואלינג וסופרן נשי.
שיריה עוסקים באהבה, מוות, צער ושכול.
הלהקה נקראת על שם השיר Angellore של להקת המטאל הגותי המשפיעה טריסטניה.
רוסריוס וולרן הכירו אחד את השני דרך האינטרנט במרץ 2007. ביולי של אותה שנה, במהלך פסטיבל אביניון, הם הקימו את הלהקה Angellore, שנקראה על שם שיר מאלבום המופת Widow's Weeds של להקת המטאל הגותי טריסטניה.
באוגוסט 2007 הם הלחינו, כתבו והקליטו את הדמו הראשון שלהם Ambrosia.
רוסריוס נגין בגיטרה, בקלידים וגם שר, ואילו ולרן ניגן בשאר הכלים וגם הפיק את הדמו.
הלהקה לא הייתה מרוצה מאיכות ההקלטה אך למרות זאת העלתה את הדמו למייספייס.
הדמו שהועלה למייספייס משך את תשומת לבו של המוזיקאי מרקוס מאראדו מפורטוגל ושילב את הלהקה בפרויקט שלו Merankorii, שיצא כאלבום בפברואר 2009.
בסתיו 2009 הצטרף ללהקה המתופף רוני, חבר ותיק של ולרן.
בדצמבר של אותה שנה הקליטה הלהקה את אלבום הבכורה שלהם באולפני AV.
ההקלטה נמשכה זמן רב ורק ב-2012 יצא האלבום, "Errances", בהתחלה כאלבום דיגיטלי למכירה באינטרנט ושנה אחר כך - גם כתקליטור פיזי.
ב-2015 הוחתמה הלהקה בחברת התקליטים Shunu Records ובאוגוסט של אותה שנה הוציאה את אלבומה השני "La Litanie des Cendres".
הלהקה מונה בהשפעותיה את להקות הדום-דת' הגותיות Draconian ו-Saturnus, ולהקות הדום מטאל Empyrium ו-Shape of Despair.
רוסריוס - שירה, גרואלינג, גיטרה חשמלית, גיטרת באס, קלידים (2007 - היום)
ולרן (פרנסואה בלאן) - קלידים, שירה, גרואלינג (2007 - היום)
את אלבומיה מקליטה הלהקה בהשתתפות מוזיקאים נוספים, בהן הזמרת הקלאסית Lucia והכנרת קתרין ארקז.
Errances - אלבום אולפן מלא, 2012
אנימל קולקטיב היא להקת פופ אקספרימנטלי שנוסדה בבולטימור, מרילנד בשנת 1999. הלהקה הוקמה על ידי דייוויד פורטנר (Avey Tare), נואה לנוקס (Panda Bear), ג'וש דיב (Deakin) ובריאן ווייץ (Geologist).
באלבומים ששוחררו תחת השם אנימל קולקטיב משתתפים חלק או כל החברים הנ"ל; הליין-אפ אינו אחיד, אם כי פורטנר ולנוקס הופיעו בכל אלבום.
המוזיקה של הלהקה מאופיינת בהרמוניות קוליות ובחקירה של סגנונות מוזיקליים רבים כגון פריק פולק, נויז רוק, אמביינט ופסיכדליה.
הלהקה מנהלת גם את חברת התקליטים Paw Tracks, דרכה הם הוציאו חומרים שלהם ושל אומנים אחרים גם כן.
ב-2009, הלהקה הוציאה לאור את האלבום המצליח ביותר שלה, Merriweather Post Pavilion, אותו כינה המגזין Uncut כאחד מציוני הדרך האמריקאיים במוזיקה של המאה הזו.
אנימל קולקטיב גדלו כחברי ילדות במחוז בולטימור.
נואה לנוקס וג'וש דיב הכירו בכיתה ב' ב-Waldorf School of Baltimore והפכו חברים טובים.
לאחר כיתה ח', לנוקס עזב לתיכון של רשת Waldorf בפנסילבניה, כאשר דיב נרשם ל-The Park School of Baltimore, שם דייוויד פורטנר למד עוד מכיתה א'.
ב-1993, בריאן ווייץ עבר מפילדלפיה למחוז בולטימור, נרשם ל-Park גם כן, והפך חבר של פורטנר.
לפי לנוקס, החברים למדו בבתי ספר בעלי דגש על יצירתיות, דמיון וביטוי עצמי.
ווייץ ופורטנר החלו לנגן מוזיקה ביחד בגיל 15 בגלל אהבתם המשותפת ללהקה Pavement ולסרטי אימה.
הטווח המוזיקלי שלהם כלל גרסאות כיסוי לשירים של Pavement ושל The Cure כמו גם לשירים "Poison" של Bell Biv BeVoe ו-"Seasons In The Sun" של Terry Jacks.
כאשר השניים פגשו את דיב מאוחר יותר בתיכון, הם הקימו את להקת האינדי רוק Automine עם שני חבריהם ללימודים ברנדן פאולר (BARR) ועם דייוויד שפריץ.
באותו הזמן לקבוצה לא היה כל קשר לסצנת המוזיקה של בולטימור והייתה בעיקר "בספסלים האחוריים".
בשנת 1995, Automine שחררו עצמאית את עבודתם הראשונה והיחידה, הסינגל Padington Band.
בסביבות זמן זה הם עברו את החוויה הראשונה שלהם עם סמים פסיכדליים כמו LSD והחלו לאלתר בזמן שהם מנגנים מוזיקה.
כשפורטנר היה בן 16, הוא כתב וביצע את השיר "Penny Dreadfuls" עם Automine שלאחר מכן הופיע באלבום הראשון של אנימל קולקטיב Spirit They're Gone, Spirit They've Vanished.
הארבעה החלו לגלות מוזיקה פסיכדלית ואקספרימנטלית כמו Noggin, כמו גם להקות קראוט רוק כגון Silver Apples ו-Can.
במקביל, דיב הכיר את לנוקס לפורטנר ולווייץ, וארבעתם החלו לנגן מוזיקה; לעיתים כולם, לעיתים רק חלקם, ולעיתים כל אחד לבד.
התקופה הזו הניבה מספר הקלטות ביתיות שהחברים החליפו ביניהם ושאפשרו להם לחלוק רעיונות.
ווייץ ופורטנר, שהשתמשו במכונת תופים בפעם הראשונה, הקימו את הצמד Wendy Darling, שהסאונד שלו הושפע מפסקולים של סרטי אימה כמו המנסרים מטקסס ו-הניצוץ.
ב-1997, לנוקס ודיב עזבו לקולג' באזור בוסטון (Boston University ו-Brandeis University), בעוד וויץ ופורטנר נרשמו לאוניברסיטאות בניו יורק (אוניברסיטת קולומביה ו-NYU).
בזמן הזה לנוקס ודיב הכינו את אלבום הבכורה של לנוקס, Panda Bear, ממספר הקלטות שלנוקס ערך בשנים שעברו, ובנוסף הקימו את חברת התקליטים Soccer Star Records כדי לשחררו דרכה.
ווייץ ופורטנר, שתעבו את חייהם החדשים כסטודנטים ב-NYU, חזרו למרילנד כל קיץ כדי לפגוש את לנוקס ודיב וכדי לנגן ביחד.